Zuma sterk aan ná operasiePresident Jacob Zuma (Februarie 2015) Foto: Siyasanga Mbambani, departement van kommunikasie Bongani Majola, woordvoerder van die presidensie, het gesê Zuma is opgeneem vir ŉ vooraf beplande operasie om galstene te verwyder. Hy is Sondagoggend weer ontslaan. “Die dokters is tevrede dat die operasie goed afgeloop het,” het Majola gesê. “Die president sal die volgende paar dae rus en by die huis aansterk. Hy sal gedurende hierdie tydperk van die huis af werk.” Volgens Majola is die galstene twee maande terug ontdek toe Zuma ŉ roetine- mediese ondersoek ondergaan het. Die galstene kon glo nie vroeër verwyder word nie weens die president se druk skedule.